
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 187 

-—— 6 Αυγούστου 1998 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

250. Πολιτική Διάθεσης Μετεωρολογικών Δεδομένων, 

Προϊόντων και Υπηρεσιών από την Εθνική Μετεω¬ 
ρολογική Υπηρεσία (ΕΜΥ). 1 

251 . Τροποποίηση διατάξεωντου Π.Δ. 165/1974 «Περί 

Ποιοτικού Ελέγχου επί προϊόντων κλάδων τινών 
γεωργικών βιοτεχνικών και βιομηχανικών επιχει¬ 
ρήσεων, επεξεργαζομένων οπωροκηπευτικά, 
προοριζομένων δι’ εξαγωγήν» (Α' 62). 2 

ΑΠΟΦΑΣΕΙΣ 

Τροποποίηση της ΕΝΠΘ 607/11/26.1.98 απόφ. «Έ¬ 
γκριση ίδρυσης και λειτουργίας στην Ελλάδα υπο¬ 
καταστήματος της κυπριακής τράπεζας «ΕΛΛΗΝΙ¬ 
ΚΗ ΤΡΑΠΕΖΑ ΠΌ» (Συνεδρίαση 3/23.7.98 θέμα 2) 3 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο 207/8-7-98 Προεδρικό Διά¬ 
ταγμα αρμοδιότητας Υπ. Δικαιοσύνης. 4 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘΜ. 250 (ΐ) 

Πολιτική Διάθεσης Μετεωρολογικών Δεδομένων, Προϊό¬ 
ντων και Υπηρεσιών από την Εθνική Μετεωρολογική Υ¬ 
πηρεσία (ΕΜΥ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις του άρθρου 25 παρ. 8 του Ν. 2292/95 
“Οργάνωση και λειτουργία Υπουργείου Εθνικής Άμυνας, 
διοίκηση και έλεγχος των Ενόπλων Δυνάμεων και άλλες 
διατάξεις.” (ΦΕΚ Α’ 35). 

β. Τις διατάξεις του άρθρου 29 Α’ του Ν. 1558/85 (ΦΕΚ 
Α’ 137/26-7-85), που προστέθηκε με το άρθρο 27 του Ν. 
2081/92 (ΦΕΚ Α’ 154/1992) όπως αντικαταστάθηκε με το 
άρθρο 1 παρ. 2ατου Ν. 2469/97 (ΦΕΚΑ’ 38/14-3-97). 

γ. Την υπ’ αριθμόν 10/9-1 -96 Απόφαση του Ανώτατου Α¬ 
εροπορικού Συμβουλίου ΑΑΣ / Ολομέλειας. 

δ. Το γεγονός ότι από την έκδοση του παρόντος Προε¬ 


δρικού Διατάγματος δεν προκαλείται πρόσθετη επιβά¬ 
ρυνση σε βάρος του κρατικού προϋπολογισμού. 

ε. Τη με αριθμό 348/1998 γνωμοδότηση του Συμβουλί¬ 
ου της Επικράτειας, μετά από πρόταση του Υπουργού Ε¬ 
θνικής Άμυνας αποφασίζουμε: 

Άρθρο 1 

Πολιτική Χορήγησης Μετεωρολογικών Δεδομένων, 
Προϊόντων και Υπηρεσιών 

1. Η Εθνική Μετεωρολογική Υπηρεσία έχει την ευθύνη 
σχεδίασης και εφαρμογής της πολιτικής παροχής μετεω¬ 
ρολογικών δεδομένων, προϊόντων και υπηρεσιών σε τρί- 
τους. 

2. Με κοινή Υπουργική Απόφαση των Υπουργών Άμυνας 
και Οικονομικών καθορίζεται το αντίτιμο για την χορήγη¬ 
ση μετεωρολογικών δεδομένων, προϊόντων και υπηρε¬ 
σιών ως και κάθε αναγκαία σχετική με το ζήτημα αυτό λε¬ 
πτομέρεια. 

Άρθρο 2 

Σύσταση Ειδικού Λογαριασμού 

Με κοινή υπουργική απόφαση των Υπουργών Εθνικής 
Άμυνας και Οικονομικών που εκδίδεται μετά από εισήγη¬ 
ση του Διοικητή της Εθνικής Μετεωρολογικής Υπηρεσίας 
γίνεται η σύσταση σε Ελληνικό Τραπεζικό Ίδρυμα ειδικού 
λογαριασμού της Εθνικής Μετεωρολογικής Υπηρεσίας 
για την αξιοποίηση των εσόδων της καθώς και για την χρη¬ 
ματοδότηση προγραμμάτων, έργων, μελετών και λοιπών 
δραστηριοτήτων που εκτελούνταιαπότην Εθνική Μετεω¬ 
ρολογική Υπηρεσία για τον εκσυγχρονισμό της. Στην εν 
λόγω κοινή υπουργική απόφαση ρυθμίζεται το λογιστικό 
σύστημα διαχείρισης και ελέγχου των πόρων του ειδικού 
λογαριασμού καθώς και κάθε άλλη σχετική λεπτομέρεια. 

Άρθρο 3 

Μετεωρολογικά Δεδομένα, Μετεωρολογικά 
Προϊόντα και Υπηρεσίες - Ορισμοί 

1. Μετεωρολογικά δεδομένα, είναι όλες οι πρωτογενείς 
μετεωρολογικές, ωκεανογραφικές, υδρολογικές και πε¬ 
ριβαλλοντικές πληροφορίες, που παράγονται ή αποκτώ¬ 
νται από την ΕΜΥ. 

2. Μετεωρολογικά προϊόντα είναι οι πληροφορίες που 
προκύπτουν από την επεξεργασία μετεωρολογικών δε¬ 
δομένων . 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3. Υπηρεσίες είναι εκείνες που καθ’ οιονδήποτε τρόπο 
σχετίζονται με το έργο της Εθνικής Μετεωρολογική Υπη¬ 
ρεσίας ή ανάλογες εργασίες υψηλής ή μη εξειδίκευσης 
και ιδιαίτερα η αυτοτελής για φυσικό ή νομικό πρόσωπο 
συλλογή ή επεξεργασία πρωτογενών μετεωρολογικών 
δεδομένων, η εγκατάσταση συστημάτων μετεωρολογι¬ 
κής υποστήριξης, η εκπαίδευση προσωπικού σε μετεω¬ 
ρολογικά θέματα, η ανάπτυξη ή παροχή τεχνολογίας ή τε¬ 
χνογνωσίας σε μετεωρολογικές εφαρμογές, η συντήρη¬ 
ση - επισκευή μετεωρολογικών οργάνων ή μηχανημάτων 
ή συσκευών κλπ. 

Άρθρο 4 

Διαδικασίες Παροχής Μετεωρολογικών Δεδομένων, 
Μετεωρολογικών Προϊόντων και Υπηρεσιών, Υποχρε¬ 
ώσεις και Περιορισμοί. 

1. Η Εθνική Μετεωρολογική Υπηρεσία διαθέτει μετεω¬ 
ρολογικά δεδομένα, προϊόντα και υπηρεσίες για την κά¬ 
λυψη των εθνικών αναγκών ή των διακρατικών υποχρεώ¬ 
σεων της χώρας που σχετίζονται με την εθνική άμυνα, με 
την εθνική οικονομία, την ασφάλεια της αεροναυτιλίας, 
την ασφάλεια της ναυσιπλοΐας και την ασφάλεια της ζω¬ 
ής και περιουσίας του κοινωνικού συνόλου. 

2. Μετεωρολογικά δεδομένα, προϊόντα και υπηρεσίες, 
η διάθεση, χρήση ή κοινοποίηση των οποίων δύναται να 
θίξει συμφέροντα ασφάλειας και άμυνας, παρέχονται κα¬ 
τόπιν εγκρίσεως του Αρχηγού του Γενικού Επιτελείου Αε¬ 
ροπορίας, που εγκρίνει ή επιβάλλει, κατά την κρίση του, 
περιορισμούς στη διάθεση, χρήση, ή κοινοποίηση αυτών. 

3. Η παροχή των μετεωρολογικών δεδομένων, προϊό¬ 
ντων και υπηρεσιών γίνεται μετά απο σχετική αιτιολογη¬ 
μένη αίτηση προς την Εθνική Μετεωρολογική Υπηρεσία, 
η οποία διατηρεί το δικαίωμα άρνησης χορήγησης τους, 
με αιτιολογημένη απόφαση του Μετεωρολογικού Συμ¬ 
βουλίου της. 

4. Μετεωρολογικά δεδομένα, προϊόντα και υπηρεσίες 
που παρέχονται από την Εθνική Μετεωρολογική Υπηρε¬ 
σία με αμοιβή (πώληση) καταχωρούνται σε ειδικούς κα¬ 
ταλόγους για προβολή τους και προώθησή τους σε εθνι¬ 
κό και διεθνές επίπεδο. 

5. Για την παροχή των μετεωρολογικών δεδομένων, 
προϊόντων και υπηρεσιών εφαρμόζονται οι όροι των διε¬ 
θνών ή διμερών συμφωνιών ή συμβάσεων τις οποίες έχει 
υπογράψει η Εθνική Μετεωρολογική Υπηρεσία ως ανε¬ 
ξάρτητος φορέας μετά από έγκριση του ΥΠΕΘΑ, οι όροι 
των συμβάσεων ή αποφάσεων των διεθνών οργανισμών 
στους οποίους συμμετέχει η χώρα εκπροσωπούμενη από 
την Εθνική Μετεωρολογική Υπηρεσία καθώς και οι όροι 
των αποφάσεων της Ευρωπαϊκής Επιτροπής οι οποίες εί¬ 
ναι σχετικές με τις εμπορικές δραστηριότητες των Μετε¬ 
ωρολογικών Υπηρεσιών. 

6. Η ΕΜΥ δύναται να συνάπτει συμβάσεις, μεφυσικάήνο- 
μικά πρόσωπα του δημόσιου ή ιδιωτικού τομέα, εσωτερι¬ 
κού ή εξωτερικού, κατά τις εκάστοτε ισχύουσες διατάξεις. 

7. Οι παραλήπτες μετεωρολογικών δεδομένων, προϊό¬ 
ντων και υπηρεσιών χρησιμοποιούν αυτά αποκλειστικά 
για τους σκοπούς και σύμφωνα με τους όρους που τους 
παρασχέθηκαν, απαγορευμένης της διάθεσης αυτών σε 
τρίτους χωρίς την προηγούμενη έγγραφη έγκριση της Ε¬ 
θνικής Μετεωρολογικής Υπηρεσίας, ή της αλλοίωσης του 
μετεωρολογικού περιεχομένου τους. Οιαδήποτε χρήση 
τούτων δεν επιτρέπεται χωρίς τη σαφή αναφορά του φο¬ 
ρέα προέλευσής του. 


Άρθρο 5 

Υποχρεώσεις Προσωπικού Εθνικής Μετεωρολογικής 
Υπηρεσίας 

1. Στο στρατιωτικό και πολιτικό προσωπικό της Εθνικής 
Μετεωρολογικής Υπηρεσίας δύναται να χορηγείται κατά 
τις κείμενες διατάξεις άδεια για την παρουσίαση ή την ε¬ 
πιμέλεια παρουσίασης μετεωρολογικών δεδομένων, 
προϊόντων και υπηρεσιών στα έντυπα ή ηλεκτρονικά μέσα 
μαζικής ενημέρωσης ή προσφοράς σε αυτά ή άλλους φο¬ 
ρείς αναλογών υπηρεσιών. 

2. Απαραίτητη προϋπόθεση για τη χορήγηση αδείας για 
την παρουσίαση ή την επιμέλεια παρουσίασης στο στρα¬ 
τιωτικό και πολιτικό προσωπικό της Υπηρεσίας είναι η 
χρήση μετεωρολογικών δεδομένων, προϊόντων και υπη¬ 
ρεσιών της Εθνικής Μετεωρολογικής Υπηρεσίας για τη 
παροχή του εν λόγω ιδιωτικού έργου η οποία θα εξασφα¬ 
λίζεται με τη σύναψη σχετικών συμβάσεων μεταξύ της Ε¬ 
θνικής Μετεωρολογικής Υπηρεσίας και των νομίμων εκ¬ 
προσώπων των εντύπων και ηλεκτρονικών μέσων μαζικής 
ενημέρωσης ή άλλων φορέων αναλογών υπηρεσιών. 

3. Η παράβαση των ανωτέρω υποχρεώσεων αποτελεί 
πειθαρχικό παράπτωμα μη αποκλεισμένης της εφαρμογής 
άλλων προβλεπομένων αστικών ή ποινικών κυρώσεων. 

Άρθρο 6 
Λοιπά Θέματα 

1. Τα αποτελέσματα εργασιών τα οποία προήλθαν κατά 
ένα μέρος ή στο σύνολο από τη χρησιμοποίηση μετεωρο¬ 
λογικών δεδομένων, προϊόντων και υπηρεσιών που διατέ¬ 
θηκαν δωρεάν από την Εθνική Μετεωρολογική Υπηρεσία 
θα πρέπει να κοινοποιούνται ταυτόχρονα στην Εθνική Με¬ 
τεωρολογική Υπηρεσία από τον έχοντα υπογράψει τη 
σχετική αίτηση διάθεσής τους. 

2. Η Εθνική Μετεωρολογική Υπηρεσία παρακολουθεί 
την τήρηση των συμβάσεων από τους εκάστοτε συμβαλ¬ 
λόμενους και προβαίνει στις δέουσες ενέργειες σε περι¬ 
πτώσεις παράβασης των όρων τους από αυτούς. Παρα¬ 
κολουθεί επίσης την τήρηση των διατάξεων περί πνευμα¬ 
τικής ιδιοκτησίας στον χώρο της Ελλάδας σε ότι αφορά 
στη χρήση μετεωρολογικών δεδομένων και προϊόντων 
που εισάγονται στα εθνικά και διεθνή δίκτυα είτε από την 
Εθνική Μετεωρολογική Υπηρεσία είτε από Μετεωρολογι¬ 
κές Υπηρεσίες άλλων χωρών. 

Άρθρο 7 

Ισχύς - Καταργούμενες Διατάξεις 

1. Η ισχύς του παρόντος Προεδρικού Διατάγματος άρ- 
χεται δύο (2) μήνες από της δημοσιεύσεώς του στην Ε¬ 
φημερίδα της Κυβερνήσεως. 

2. Από τη δημοσίευση των κοινών υπουργικών αποφά¬ 
σεων που προβλέπονται στο παρόν διάταγμα, καταργεί- 
ται η Φ.460/330/1-2-91 “Καθορισμός παραβολών για τη 
χορήγηση μετεωρολογικών πληροφοριών και παροχή υ¬ 
πηρεσιών γενικά από την ΕΜΥ” απόφαση ΥΕΘΑ. 

3. Στον Υπουργό Εθνικής Άμυνας αναθέτουμε τη δημο¬ 
σίευση και την εκτέλεση του παρόντος διατάγματος. 

Αθήνα, 28 Ιουλίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΑΠΟΣΤΟΛΟΣ ΑΘΑΝΑΣΙΟΣ ΤΣΟΧΑΤΖΟΠΟΥΛΟΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘΜ. 251 (2) 

Τροποποίηση διατάξεωντου Π.Δ. 165/1974 «Περί Ποιοτι¬ 
κού Ελέγχου επί προϊόντων κλάδων τινών γεωργικών 
βιοτεχνικών και βιομηχανικών επιχειρήσεων, επεξερ- 
γαζομένων οπωροκηπευτικά, προοριζομένων δι' εξα¬ 
γωγήν» (Α' 62) 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: . 

α) Των άρθρων 1 και 12 του Ν.Δ. 3999/59 «Περί ελέγχου του 
Εξαγωγικού Εμπορίου και άλλων τινών διατάξεων» (Α' 230). 

β) Των άρθρων 16 και 17 του Ν. 4035/60 «Περί μέτρων ε- 
πεκτάσεως και βελτιώσεως των δενδροκηπευτικών καλ¬ 
λιεργειών και άλλων τινών διατάξεων» (Α' 15). 

γ) Του άρθρου 29Α του Ν. 1558/1985 «Κυβέρνηση και 
Κυβερνητικά Όργανα» (Α' 137) όπως το άρθρο αυτό προ¬ 
στέθηκε με το άρθρο 27 του Ν. 2081/1992 «Ρύθμιση του 
θεσμού των Επιμελητηρίων, τροποποίηση διατάξεωντου 
Ν. 1712/1987 για τον εκσυγχρονισμό των επαγγελματι¬ 
κών οργανώσεων των εμπόρων, βιοτεχνών και λοιπών ε- 
παγγελματιών και άλλες διατάξεις» (Α' 154) και τροποποι¬ 
ήθηκε με το άρθρο 1 παρ. 2 περίπτ. α του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38). 

δ) Του Π.Δ. 405/1991 «Μεταφορά και συγχώνευση της 
Γενικής Γραμματείας Εξωτερικού Εμπορίου και του Τμή¬ 
ματος Εσωτερικής Αγοράς της Γενικής Διευθύνσεως Ε¬ 
σωτερικού Εμπορίου του Υπουργείου Εμπορίου στη Γ ενι¬ 
κή Γραμματεία Διεθνών Οικονομικών Σχέσεων (ΔΟΣ) του 
Υπουργείου Εθνικής Οικονομίας (ΥΠΕΘΟ) (Α' 145). 

2. Την 34001/ΔΙΟΕ 1957/9/10/1996 απόφαση του Πρω¬ 
θυπουργού και του Υπουργού Εθνικής Οικονομίας «Κα¬ 
θαρισμός αρμοδιοτήτων των Υφυπουργών Εθνικής Οικο¬ 
νομίας» (Β'937). 

3. Την 114/4/10/1996 απόφαση του Πρωθυπουργού και 
της Υπουργού Ανάπτυξης «Ανάθεση αρμοδιοτήτων 
στους Υφυπουργούς Ανάπτυξης Άννα Διαμαντοπούλου 
και Μιχάλη Χρυσοχοΐδη» (Β' 924). 

4. Την 358731/15/10/1996 απόφαση του Πρωθυπουρ¬ 
γού και του Υπουργού Γεωργίας «Ανάθεση αρμοδιοτήτων 
στους Υφυπουργούς Γεωργίας Δημήτριο Σωτηρλή και 
Βασίλειο Γερανίδη» (Β 939). 

5. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

6. Την313/1998 γνωμοδότηση του Συμβουλίου της Επι¬ 
κράτειας, με πρόταση των Υφυπουργών Εθνικής Οικονο¬ 
μίας, Ανάπτυξης και Γεωργίας, αποφασίζουμε: 

Άρθρο μόνο 

Ηπαρ. 1 του άρθου37του Π.Δ. 165/1974 (Α'62)τροπο¬ 
ποιείται ως εξής: 

α) Μετά την περίπτωση η της παρ. 1 το πρώτο εδάφιο α¬ 
ντικαθίσταται ως εξής: 

«Έκαστο προς εξαγωγή κυτίο πρέπει να φέρει κωδικό α¬ 
ριθμό έκτυπο ή αποτυπωμένο ευκρινώς με ανεξίτηλο με¬ 
λάνι, ο οποίος πρέπει να περιλαμβάνει την ημέρα, το μή¬ 
να και το έτος παρασκευής του». 

β) Οι διατάξεις τού τελευταίου εδαφίου της παρ. 1 κα- 
ταργούνται. 


Στον Υφυπουργό Γ εωργίας αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 23 Ιουλίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΑΝΑΠΤΥΞΗΣ 

ΑΛΕΞ. Μ ΠΑΛΤΑΣ ΑΝΝΑ ΔΙΑΜΑΝΤΟΠΟΥΛΟΥ 

ΓΕΩΡΓΙΑΣ 

Δ. ΣΩΤΗΡΛΗΣ 
-♦- 

ΑΠΟΦΑΣΕΙ Σ 

Αριθ. 599 (3) 

Τροποποίηση της ΕΝΠΘ 607/11/26.1.98 απόφ. «Έγκριση 
ίδρυσης και λειτουργίας στην Ελλάδα υποκαταστήμα¬ 
τος της κυπριακής τράπεζας «ΕΛΛΗΝΙΚΗ ΤΡΑΠΕΖΑ 
ίΤ0». (Συνεδρίαση 3/23.7.98 θέμα2). 

Η ΕΠΙΤΡΟΠΗ ΤΡΑΠΕΖΙΚΩΝ 

ΚΑΙ ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) την απόφαση ΕΝΠΘ 607/11/26.1.98 με την οποία ε- 
γκρίθηκε η ίδρυση και λειτουργία υποκαταστήματος της 
κυπριακής τράπεζας με την επωνυμία «ΕΛΛΗΝΙΚΗ ΤΡΑ¬ 
ΠΕΖΑ ίΤΩ», 

β) το Κ2-7268/23.7.98 (ΑΠ 19436) έγγραφο του Υπουρ¬ 
γείου Ανάπτυξης, 

γ) τα από 20.7.98 και 23.7.98 (ΑΠ 19420 και 19440) έγ¬ 
γραφα της τράπεζας «Ελληνική Τράπεζα Λίμιτεδ», μετά 
του συνημμένου Πιστοποιητικού του Υπουργείου Εμπορί¬ 
ου, Βιομηχανίας και Τουρισμού της Κυπριακής Δημοκρα¬ 
τίας υπ’ αριθμ. 6771/26.6.98, αποφάσισε νατροποποιήσει 
την απόφαση ΕΝΠΘ 607/11 /26.1.98 και να καθορίσει ότι η 
άδεια ίδρυσης και λειτουργίας που παρασχέθηκε με την 
εν λόγω απόφαση αφορά υποκαταστήματα της κυπρια¬ 
κής τραπεζικής Εταιρείας Περιωρισμένης Ευθύνης που ι¬ 
δρύθηκε την 29.5.1974 με έδρα τη Λευκωσία, είναι εγγε¬ 
γραμμένη στο Μητρώο Εταιρειών της Κύπρου με αριθμό 
εγγραφής 6771 και φέρει την επωνυμία «ΗθΙΙθπιο ΒαπΙ< 
ΙίηιίΙθά (Ελληνική Τράπεζα Λίμιτεδ)». 

Κατά τα λοιπά η απόφαση ΕΝΠΘ 607/11/26.1.98 παρα¬ 
μένει αμετάβλητη. 

Η απόφαση αυτή να δημοσιευθεί στην Εφημερίδα της 
Κυβερνήσεως (Τεύχος Α'). 

Ο Πρόεδρος Τα μέλη Ο Γραμματέας 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ (4) 

Στο 207/8-7-98 Προεδρικό Διάταγμα αρμοδιότητας Υπ. 
Δικαιοσύνης, που δημοσιεύθηκε στο ΦΕΚ 164/15-7-98 
τ. Α' επιφέρονται οι εξής διορθώσεις: 

1. Στο άρθρο 2 παρ. 6 από το εσφαλμένο «υπβολή» στο 
ορθό «υποβολή». 

2. Στο άρθρο 5 παρ. Αβ διαγράφεται η φράση «Κατά τα 
λοιπά εφαρμόζονται οι διατάξεις» λόγω διπλής εκτύπω¬ 
σης. 

3. Στο άρθρο 3 παρ. Γ' Τμήμα Επικοινωνίας στη λατινική 
αρίθμηση να διορθωθεί το δεύτερο «II» με το ορθό «III». 

(Από το Υπ. Δικαιοσύνης) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΠ * ΡΑΧ 52 34 312 


|--------- 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Λ.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 

- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά δσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 >■ 

70.000 

30.000 » 

15.000 » 

5.000 >* 

10.000 » 

3.000 » 

10.000 » 

250.000 » 

3.000 δρχ. 

3.500 » 

750 » 

3.500 >. 

1.500 >· 

750 >■ 

250 » 

500 

150 >> 

500 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες του κοινού λειτουργούν καθημερινά από 08.00 έως 13.00 | 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







